Micro Credit Programme এর মাধ্যমে জনকল্যাণকর কাজের স্বীকৃতিস্বরূপ ডঃ ইউনূস ও তাঁর প্রতিষ্ঠান গ্রামীণ ব্যাংক যৌথভাবে শান্তিতে নোবেল পুরষ্কার পেয়েছেন। ব্র্যাক পেয়েছে স্বাধীনতা পদক সহ বিভিন্ন আন্তর্জাতিক পুরষ্কার। এতসব সম্মাননার আড়ালে ঢাকা পড়ে গেছে তাদের কর্মকান্ডের কারণে হত-দরিদ্র জনগোষ্ঠী কিভাবে শোষিত হচ্ছে, আর এনজিও মালিক তথা এনজিও ব্যবসায়ীরা কিভাবে সম্পদের পাহাড় গড়ে তুলছে । দারিদ্র বিমোচনের নামে রমরমা সুদের ব্যবসা করে অতি মুনাফা অর্জন করাটাকে কখনই সমর্থন করা যায়না।প্রচলিত ক্ষুদ্রঋণের মাধ্যমে গ্রামীন ব্যাংকের অর্থনৈতিক ক্ষেত্রে সাফল্য নগন্য হলেও গ্রামের লজ্জাবতী নারীদের বের করে আনা এবং পুরুষদের বিরুদ্ধে বিদ্রোহী করে তুলতে সাফল্যতা রয়েছে। এই সাফল্য আমাদের আবহমানকালের মূল্যবোধকে ধ্বংস করে দিচ্ছে। ধর্মীয় বিশ্বাস ও সামাজিক আচারের কারনে সুদের প্রতি এদেশের মানুষের স্বাভাবিক একটা ঘৃনা বোধ ছিল। সুদখোরদের সাথে অনেকে আত্মিয়তার সম্পর্ক গড়তে অপছন্দ করতেন। অথচ প্রচলিত ক্ষুদ্রঋণদারী প্রতিষ্ঠানগুলো সমাজের রন্দ্রে অনানুষ্ঠানিক মহাজনী প্রথা ছড়িয়ে দিয়ে এ মূল্যবোধকে শেষ করে দিয়েছে। নারী স্বাধীনতার পাশ্চাত্য ধ্যান ধারনা প্রচলনের লক্ষ্যে ক্ষেএ প্রস্তুতের এ অবস্থা তৈরিতে দারুন সাফল্য দেখিয়েছে। প্রচলিত ক্ষুদ্রঋণদানকারী প্রতিষ্ঠানগুলোর অযোক্তিক অমানবিক নানান অপতৎপরতা ও জঘন্য কর্মকান্ড একটি উত্তম বিকল্পের প্রয়োজনীয়তাকে বাড়িয়ে তুলেছে। আর প্রচলিত ক্ষুদ্রঋণের বিকল্প পদ্ধতি হিসাবে ইসলামী অর্থনৈতিক ব্যবস্থার বিভিন্ন সিস্টেম উত্তম হবে এটা নি:সন্দেহে বলা যায়।